Spôsob zriadenia 
	Okresný úrad Trnava bol zriadený zákonom č. 180/2013 Z. z. o organizácii miestnej štátnej správy a o zmene a doplnení niektorých zákonov,  s účinnosťou od 1. októbra 2013. 

Právomoci a kompetencie
Okresný úrad Trnava je miestny orgán štátnej správy, ktorý je preddavkovou organizáciou Ministerstva vnútra Slovenskej republiky	
V konaní, v ktorom sa rozhoduje o právach, právom chránených záujmoch alebo povinnostiach fyzických osôb a právnických osôb na úsekoch štátnej správy v pôsobnosti okresného úradu, rozhoduje príslušný organizačný útvar okresného úradu.

Organizačná štruktúra
Okresný úrad riadi a za jeho činnosť zodpovedá prednosta okresného úradu, ktorého vymenúva a odvoláva vláda Slovenskej republiky na návrh ministra vnútra Slovenskej republiky. Odbory okresného úradu sa členia na oddelenia takto:

 a) odbor organizačný sa nečlení na oddelenia;
	
 b) odbor všeobecnej vnútornej správy na :
1.   oddelenie správne, štátneho občianstva a matrík,
2.   oddelenie priestupkové;
  
c) odbor živnostenského podnikania sa člení na :
1.	oddelenie živnostenskej registrácie,
2.	oddelenie živnostenskej kontroly;

d) odbor krízového riadenia sa člení na :
1.   oddelenie obrany štátu, 
2.   oddelenie civilnej ochrany a krízového plánovania,
3.	koordinačné stredisko integrovaného záchranného systému, ktoré má postavenie oddelenia;
 
e) majetkovoprávny odbor sa nečlení na oddelenia; 

f) odbor školstva sa člení na :
1.  oddelenie odborných a metodických činností, 
2.  oddelenie analýz, finančných a kontrolných činností,
3.  oddelenie špecializovaných činností; 
 
g) odbor výstavby a bytovej politiky sa člení na :
1.  oddelenie územného plánovania,
2.  oddelenie štátnej stavebnej správy,
3.  oddelenie bytovej politiky; 
 
h) odbor cestnej dopravy a pozemných komunikácií sa nečlení na oddelenia;
 
i) odbor starostlivosti o životné prostredie,
1.  oddelenie ochrany prírody a vybraných zložiek životného prostredia kraja,
2.  oddelenie štátnej správy vôd a vybraných zložiek životného prostredia kraja, 
3.  oddelenie ochrany prírody a vybraných zložiek životného prostredia; 
 
j) pozemkový a lesný odbor sa nečlení na oddelenia;
 
k) katastrálny odbor sa člení na :
1.  oddelenie technické, dokumentácie a poskytovania informácií, ktoré sa člení na 
a.  referát opráv chýb a katastrálnych konaní, 
b.  technicko – informačný referát, 
2.  oddelenie zápisov práv k nehnuteľnostiam, 
3.  oddelenie registratúry; 

 l) odbor opravných prostriedkov sa člení na :
1.  referát vnútorných vecí,
2.  referát cestnej dopravy a pozemných komunikácií,
3.  referát starostlivosti o životné prostredie,
4.  referát pôdohospodárstva, 
5.  referát katastra nehnuteľností.